stanford-oval/wikipedia huggingface dataset:
שוודיה באירוויזיון 2022
לפני האירוויזיון > ערבי התחרות > חצאי הגמר

חצאי הגמר התקיימו ב-5 במרץ 2022 בפרינדס ארנה בסטוקהולם. 2,540,000 איש צפו בשידור החי, ו-6,415,609 הצבעות נשלחו לתוכנת שקלול הנקודות של SVT דרך 584,876 מכשירי סלולרי שונים. שמונת האמנים שהגיעו לשלב זה חולקו לשתי קבוצה. מכול קבוה עלו לשלב הגמר שני משתתפים.
העפיל/ה לגמר
| סדר | אמן | שיר | הצבעות | הצבעות> נקודות | מיקום | תוצאה |
| --- | --- | --- | --- | --- | --- | --- |
| 1 | טון סקליוס | "My Way" | 1,185,407 | 86 | 1 | העפילה לגמר |
| 2 | אלברו אסטרייה | "Suave" | 1,045,540 | 71 | 3 | הודח |
| 3 | דן סטרוהד | "Hallabaloo" | 640,928 | 46 | 4 | הודח |
| 4 | אנה בריינדול | "Higher Power" | 863,838 | 77 | 2 | העפילה לגמר |
| פילוג הצבעות הקהל בחצי הגמר הראשון> סדר.סדר | פילוג הצבעות הקהל בחצי הגמר הראשון> שיר.שיר | פילוג הצבעות הקהל בחצי הגמר הראשון> קבוצות גילים.3-9 | פילוג הצבעות הקהל בחצי הגמר הראשון> קבוצות גילים.10-15 | פילוג הצבעות הקהל בחצי הגמר הראשון> קבוצות גילים.16-29 | פילוג הצבעות הקהל בחצי הגמר הראשון> קבוצות גילים.30-44 | פילוג הצבעות הקהל בחצי הגמר הראשון> קבוצות גילים.45-59 | פילוג הצבעות הקהל בחצי הגמר הראשון> קבוצות גילים.60-74 | פילוג הצבעות הקהל בחצי הגמר הראשון> קבוצות גילים.75+ | פילוג הצבעות הקהל בחצי הגמר הראשון> טלפון.טלפון |
| --- | --- | --- | --- | --- | --- | --- | --- | --- | --- |
| 1 | "My Way" | 10 | 12 | 12 | 12 | 10 | 10 | 10 | 10 |
| 2 | "Suave" | 12 | 10 | 10 | 10 | 8 | 8 | 8 | 5 |
| 3 | "Hallabaloo" | 8 | 5 | 5 | 5 | 5 | 5 | 5 | 8 |
| 4 | "Higher Power" | 5 | 8 | 8 | 8 | 12 | 12 | 12 | 12 |
| סדר | אמן | שיר | הצבעות | הצבעות> נקודות | מיקום | תוצאה |
| --- | --- | --- | --- | --- | --- | --- |

| 5 | ת'אוז | "Som du vill" | 968,353 | 71 | 2 | העפיל לגמר |
| 6 | ליסה מיסקובסקי | "Best to Come" | 898,141 | 68 | 3 | הודחה |
| 7 | לילאסיסטר | "Till Our Days Are Over" | 813,402 | 65 | 4 | הודחו |
| 8 | קאזי אופייה | "I Can't Get Enough" | 844,189 | 76 | 1 | העפילה לגמר |
| פילוג הצבעות הקהל בחצי הגמר השני> סדר.סדר | פילוג הצבעות הקהל בחצי הגמר השני> שיר.שיר | פילוג הצבעות הקהל בחצי הגמר השני> קבוצות גילים.3-9 | פילוג הצבעות הקהל בחצי הגמר השני> קבוצות גילים.10-15 | פילוג הצבעות הקהל בחצי הגמר השני> קבוצות גילים.16-29 | פילוג הצבעות הקהל בחצי הגמר השני> קבוצות גילים.30-44 | פילוג הצבעות הקהל בחצי הגמר השני> קבוצות גילים.45-59 | פילוג הצבעות הקהל בחצי הגמר השני> קבוצות גילים.60-74 | פילוג הצבעות הקהל בחצי הגמר השני> קבוצות גילים.75+ | פילוג הצבעות הקהל בחצי הגמר השני> טלפון.טלפון |
| --- | --- | --- | --- | --- | --- | --- | --- | --- | --- |
| 5 | "Som du vill" | 12 | 12 | 12 | 12 | 5 | 5 | 8 | 5 |
| 6 | "Best to Come" | 5 | 5 | 5 | 5 | 12 | 12 | 12 | 12 |
| 7 | "Till Our Days Are Over" | 8 | 8 | 10 | 10 | 8 | 8 | 5 | 8 |
| 8 | "I Can't Get Enough" | 10 | 10 | 8 | 8 | 10 | 10 | 10 | 10 |
לפני האירוויזיון > ערבי התחרות > הגמר

הגמר התקיים ב-12 במרץ 2022 בפרינדס ארנה שבסטוקהולם. עם תום הקראת הניקוד זכתה קורניליה יאקובס במקום הראשון עם השיר "Hold Me Closer". 3,289,000 איש צפו בשידור החי, ו-22,447,671 הצבעות נשלחו לתוכנת שקלול הנקודות של SVT דרך 1,088,043 מכשירי סלולרי שונים.
| סדר | אמן | שיר | שופטים | הצבעת הקהל> מספר ההצבעות | הצבעת הקהל> נקודות | סך הכל | מקום |
| --- | --- | --- | --- | --- | --- | --- | --- |
| 1 | קלרה המרשטרום | "Run to the Hills" | 27 | 2,409,631 | 56 | 83 | 6 |
| 2 | ת'אוז | "Som du vill" | 39 | 1,594,285 | 26 | 65 | 7 |
| 3 | אנה בריינדול | "Higher Power" | 11 | 1,056,035 | 18 | 29 | 12 |
| 4 | ג'ון לונדוויק | "Änglavakt" | 43 | 1,324,091 | 17 | 60 | 8 |
| 5 | טון סקליוס | "My Way" | 31 | 2,113,374 | 53 | 84 | 5 |
| 6 | אנדרס באג | "Bigger Than the Universe" | 31 | 3,464,137 | 90 | 121 | 2 |
| 7 | רובין בנגטסון | "Innocent Love" | 29 | 1,157,117 | 5 | 34 | 11 |
| 8 | פיית' קקמבו | "Freedom" | 33 | 1,268,069 | 18 | 51 | 10 |
| 9 | ליאמו | "Bluffin" | 65 | 1,506,098 | 26 | 91 | 4 |
| 10 | קורניליה יאקובס | "Hold Me Closer" | 76 | 2,937,401 | 70 | 146 | 1 |
| 11 | קאזי אופייה | "I Can't Get Enough" | 26 | 1,488,320 | 29 | 55 | 9 |
| 12 | מדינה | "In i Dimman" | 53 | 2,129,113 | 56 | 109 | 3 |
| פילוג הצבעות הקהל בגמר> סדר.סדר | פילוג הצבעות הקהל בגמר> שיר.שיר | פילוג הצבעות הקהל בגמר> קבוצות גילים.3-9 | פילוג הצבעות הקהל בגמר> קבוצות גילים.10-15 | פילוג הצבעות הקהל בגמר> קבוצות גילים.16-29 | פילוג הצבעות הקהל בגמר> קבוצות גילים.30-44 | פילוג הצבעות הקהל בגמר> קבוצות גילים.45-59 | פילוג הצבעות הקהל בגמר> קבוצות גילים.60-74 | פילוג הצבעות הקהל בגמר> קבוצות גילים.75+ | פילוג הצבעות הקהל בגמר> טלפון.טלפון |  |
| --- | --- | --- | --- | --- | --- | --- | --- | --- | --- | --- |
| 1 | "Run to the Hills" | 10 | 10 | 6 | 8 | 8 | 4 | 5 | 5 | 56 |
| 2 | "Som du vill" | 12 | 5 | 4 | 4 | 0 | 0 | 0 | 1 | 26 |
| 3 | "Higher Power" | 0 | 0 | 0 | 0 | 1 | 7 | 8 | 2 | 18 |
| 4 | "Änglavakt" | 2 | 2 | 2 | 2 | 3 | 2 | 4 | 0 | 17 |
| 5 | "My Way" | 6 | 8 | 7 | 6 | 5 | 8 | 6 | 7 | 53 |
| 6 | "Bigger than the Universe" | 8 | 12 | 10 | 12 | 12 | 12 | 12 | 12 | 90 |
| 7 | "Innocent Love" | 4 | 0 | 0 | 1 | 0 | 0 | 0 | 0 | 5 |
| 8 | "Freedom" | 0 | 4 | 3 | 0 | 2 | 3 | 3 | 3 | 18 |
| 9 | "Bluffin" | 5 | 3 | 5 | 3 | 4 | 1 | 1 | 4 | 26 |
| 10 | "Hold Me Closer" | 1 | 7 | 12 | 10 | 10 | 10 | 10 | 10 | 70 |
| 11 | "I Can't Get Enough" | 3 | 1 | 1 | 5 | 6 | 5 | 2 | 6 | 29 |
| 12 | "In i dimman" | 7 | 6 | 8 | 7 | 7 | 6 | 7 | 8 | 56 |
באירוויזיון

המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-26 בינואר 2022 נקבע בהגרלת חצאי הגמר כי שוודיה תופיע בחלק השני של חצי הגמר השני.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. שוודיה הופיעה כחמדינה ה-17, לאחר בלגיה ולפני צ'כיה. ב-12 במאי 2022 ביצעה יאקובס את "Hold Me Closer" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. שוודיה הופיעה כמדינה ה-20, לפני אוסטרליה ואחרי מולדובה. ב-14 במאי ביצעה יאקובס את שירה בגמר התחרות. היא הגיעה למקום הרביעי עם 438 נקודות (258 מהשופטים ו-180 מהקהל).
לביבה האשם

| --- | --- |
אין תמונה חופשית
 לידה:  1880 ביירות, האימפריה העות'מאנית 
 פטירה:  1947 (בגיל 67 בערך) ברזיל 
 שם לידה:  لبيبة ماضي هاشم 
 מדינה:  לבנון 
 שפות היצירה:  ערבית 
 
לביבה האשם (בערבית: لبيبة هاشم; 1880-1947) הייתה סופרת, משוררת ועיתונאית מצרית ממוצא לבנוני, הידועה גם בשם נעוריה לביבה יוסף נאסיף מאדי. היא החלה לכתוב בגיל 16, והיא מהראשונות שקראו לשחרור האישה, ועמדה על זכותה ללמוד ולעבוד.
ביוגרפיה

לביבה האשם נולדה בשנת 1880 בביירות, באזור שנקרא אל-ח'נדק אל-עמיק. היא קבלה חינוך פורמלי יסודי בבית הספר אל-מחבה, המשיכה את לימודיה בבית ספר שנוהל על ידי נזירות אנגלו-אמריקאיות; בזכות לימודים אלו שלטה בשפה האנגלית והצרפתית ברמה טובה מאד.
בשנת 1897 היגרה עם משפחתה לקהיר, מצריים; שני אחיה - נג'יב וח'ליל - גרו שם, כפי שעשו הרבה סופרים ועיתונאים סורים ולבנונים. כשהגיעה לקהיר הכירה את הסופרת ורדה נאסיף אל-יאזג'י וגם את אחיה.
האשם השתתפה בדיונים שהתקיימו בסלון הספרותי של ורדה אל-יאזג'י והכירה סופרים והוגים שהגיעו לדיונים אלה. היא הכירה גם אבראהים אל-יאזג'י, שתמך בה ועודד אותה לכתוב.
אבראהים אל-יאזיג'י היה עיתונאי, שעמד מאחורי פרסום עיתון "אל-ביאן" המצרי, והוא אשר הבחין ברמת האינטליגנציה והחוכמה של לביבה האשם. הוא לימד אותה את יסודות התחביר והדקדוק של השפה הערבית, ובנוסף לימד אותה את יסודות הכתב הפרסי והיא אכן שלטה בו היטב. לביבה האשם הייתה גם ציירת, צלמת, והצטיינה במוזיקה ולכן כינו אותה "מאדאם דה סטאל".
בסלון הספרותי של לביבה האשם השתתפו סופרים ומשוררים שחיו בתקופתה, ביניהם אחמד לוטפי א-סייד, עורך העיתון אל-ג'רידה ועלי יוסף, עורך העיתון אל-מוא'יד, ועיתונאים נוספים שפרסמו בכתב העת פתאת א-שרק (فتاة الشرق). הדיונים בסלון הספרותי הוקדשו לפעילות למען חינוך נשים וזכותן לעבוד במגזר הציבורי, הרחבת בתי הספר הממשלתיים במקום בתי הספר המסיונריים המערביים שהיו קיימים במצרים.
בשנת 1898 השתתפה עם אבראהים אל-יאזגי בפרסום כתב העת א-דיאא (الضياء) עד שנת 1906.(4)
בתאריך 15/10/1906 החליטה להוציא לאור את הירחון פתאת א-שרק, עד שנת 1939.
בשנת 1908 התחילה לביבה האשם להרצות באוניברסיטת "פואד הראשון" בעיר אל-ג'יזה כמרצה שלא מהמניין בנושאים הקשורים לחינוך והוראה עד שבשנת 1911/1912 נתמנתה מטעם האוניברסיטה למרצה מן המניין במכללה לנשים ללימודי חינוך. (1)
כך היא זכתה להיות האישה הערבייה הראשונה לאייש תפקיד בכיר כזה. בהרצאות היא העבירה מסרים ברורים על חשיבות הלמידה בקרב נשים והשפעת חינוך זה על חינוך הדור הבא וקידום החברה בכלל (1).
בשנת 1911 היא התחתנה עם הסופר עבדו האשם, ומאז הייתה ידועה בשם לביבה האשם (4).
בשנת 1919 חזרה לגור בסוריה לאחר קבלת מינוי מהמלך פייסל הראשון כמפקחת על בתי ספר לבנות במשרד החינוך הסורי, וכך הייתה האישה הראשונה לאייש תפקיד בכיר זה. עם נפילת הממשל של המלך פייסל אחרי קרב מייסלון בשנת 1920 ותחילת המנדט הצרפתי בסוריה ובלבנון, חזרה למצרים.
בשנת 1921 היגרה עם בעלה לסנטיאגו, צ'ילה שם הוציאה לאור את כתב העת המזרח והמערב (א-שרק ואל-ע'רב) בתאריך 15/09/1923 למשך שנה. היא ניצלה את מעמדה וכתבה על הידוק הקשרים ואינטראקציה בין התרבות הערבית ושאר תרבויות העולם המערבי.
בשנת 1924 החליטו בני הזוג לחזור למצרים, והיא החלה להוציא שנית את כתב העת שלה. בשנת 1939, עם פרוץ מלחמת העולם השנייה, הפסיקה להוציא לאור את כתב העת והיגרה עם בעלה לברזיל, שם חיה עד סוף ימיה בשנת 1952.
ֹֹֹֹֹֹֹֹֹֹֹפעילות חברתית ועמדות

לביבה האשם הייתה מהראשונות ומגדולי תקופת אלנהדה אלערבי אלחדית'ה, ותרמה לבניית יסודות, אלנהדה אלפקריה, עם שאר האינטלקטואלים והסופרים שחיו באותה תקופה כמו בוטרוס אלבוסתאני, מוחמד עבדו, עאישה אלתיימוריה, עפיפה קרם, ורדה אליאזג'י, מאי זיאדה, ועוד(5).
לביבה האשם הייתה ידועה והצטיינה בנאומים. עלתה לבמה באוניברסיטאות הגדולות בעולם הערבי, מצריים, סוריה, לבנון, והשפיעה על כל מי ששמע אותה.
הנאומים שלה התמקדו בזכותן של נשים ללמוד, ולצאת לשוק העבודה. ההשקעה בחינוך נשים תורמת להתקדמות והתפתחות כל החברה, בהיותה המחנכת של הדור הבא. היא ניצלה מעמדה זה וקראה להקמת עמותות נשים, נחשבה מהראשונות שעזרו וייסדו עמותות כאילו שמטרתם עידוד וחיזוק מעמד האישה במזרח(4).
היא כתבה וקראה למתן זכויות לנשים ע"פ השריעה והאסלאם בהיותו דת הוגן ונתן הרבה זכויות לנשים, ולא לתת זכויות ע"פ מנהגים ומוסכמות חברתיות(1).
אישה וגבר שווים מבחינה פיזיולוגית ושכלית לכן מגיע לה לקבל את זכויותיה. הסופרת כתבה מאמר בשם,(נור אל עלם ירפע אל חיג'אב), התמקדה בחשיבות החינוך והעצמאות לאישה. החג'אב לא חובה, כל אישה מחליטה, ויכולה להתלבש איך שהיא רוצה, החג'אב לא מונע מנשים לרכוש ידע (5).
היא טוענת אם האישה קבלה חינוך טוב אין סכנה שהיא תוריד אל חג'אב, דבר כזה נותן לה להרגיש שהיא אחראית לשמור על עצמה. אל חג'אב אינו שומר על נשים, אפילו נזירה שהיא מכוסה כולה למעט פניה עדיין היא מצליחה לעורר את הגבר מינית (9).
לביבה האשם התייחסה גם לפעילויות של התנועה הציונית בארץ פלסטין, ומטרת הפרויקט הציוני בהקמת מדינה ליהודים בארץ פלסטין. התעסקה בפרסום פעילויות נשים בפלסטין במיוחד הכנס הנשי שהתקיים ב 10/1929 שמטרתו קריאה לפסילת הצהרת בלפור (4).
הסופרת קראה לכתיבה בשפת האם- ערבית ע"מ שתהיה גישה לבנות החברה לקריאה, ולא לכתוב בשפות זרות מאחר שהן בקושי יודעות לקרוא ערבית. היא תקפה בחריפות כל בתי הספר המערביים שמלמדים שפות זרות במדינות ערב.
מה שמאפיין את הסופרת בכתיבתה שהיא יצרה אינטראקציה בין שתי תרבויות שונות, התרבות המערבית והמזרחית. הצד המזרחי בלט בכתיבה שלה ובהתעניינותה באישה ובחברה הערבית. היא האמינה בחשיבות קיום האישה בחברה, וגילתה הבנה למוסכמות החברתיות, וניסתה להבין הקשר בין האישה והגבר, ומחויבותו של הגבר כלפי האישה. המעברים שלה בין מדינות מערב והחינוך שקבלה בילדותה תרמו לה לפתח מיומנויות ודרכי חשיבה לשילוב בין תרבות המזרח והמערב, הישן והחדש. זה מה שראינו ברומן, קלב אל רגל (10).
קריירה ספרותית

לביבה האשם התחילה לכתוב בגיל 16, ופרסמה את מאמרה הראשון בתאריך 15/07/1896 בכתב העת א-ת'ריא בביירות בשם "לביבה מאדי". במאמר התייחסה לחשיבות החינוך וההוראה לנשים. בנוסף קראה לנשים הערביות ללמוד את שפת האם שלהן קודם ולפני כל שפה אחרת.
היא כתבה גם רומנים, שירים וסיפורים, פרסמה את יצירותיה בכתבי עת ובעיתונים מצריים שונים כמו אל-מוקתאטף, א-דיאא ופתאת א-שרק. היצירות והמאמרים שלה עסקו במתן זכויות לנשים, חינוך ולמידה, הזכות לעבוד ושוויון זכויות עם גברים ונשים מערביות. היא גם התעניינה וכתבה על ההיסטוריה של תנועות הנשים הפוליטיות בעולם ובמיוחד באירופה(1).
הרומן קלב א-רג'ל (לב של גבר), 1904 הוא רומן שמורכב מ-21 פרקים, מתייחס למלחמת האזרחים על רקע עדתי בהר הלבנון בשנת 1860 בין הנוצרים והדרוזים. הסופרת מתארת מה שקרה בכפרים, את הטבח הנוראי והגירת הנוצרים ויציאתם מכפר דיר אל-קמר ובית א-דין. חלק הגיעו לביירות והתחילו לחפש מקומות עבודה ומגורים, עבדו בסחר ובמלונאות, ומי שהגיעו למצרים עבדו בסחר או שולבו במשרדים ממשלתיים, למי שיש לו את ההכשרה המתאימה. הרומן מתחיל בסיפור הצלת בחורה דרוזית מהמוות על ידי בחור נוצרי שהתאהב בה. הסופרת מציגה את האישה כנאמנה ואת הגבר כבלתי יציב וכבוגד. גיבורי הרומן עוברים מלבנון למצרים ואירופה ובסוף חוזרים למצרים. מעברים אלו סימלו את האינטראקציה בין שתי התרבויות.
הרומן "קלב א-רג'ל" נכתב בתקופה שנשים היו מאוד פגיעות. בהקשר הזה לביבה האשם עשתה שימוש במילה "מורואה" שמשמעותה "התחשבות" כדי לתאר תכונה "גברית" של דאגה ורגישות לנשים, אך היא גם מראה שגברים לא מפתחים את השימוש שלהם במילה הזו ולא מעלים אותה כתוכנית להתנהגות גברית מתאימה.
קריירה ספרותית > רומנים

חסנאא' אל-גסד 1898
קלב א-רג'ל, 1904
שירין, 1907
קריירה ספרותית > סיפורים ושירים

חסנאת אל חוב, 1898 - הסיפור הראשון שפורסם בעיתון א-דיאא
אל-פאוז בעד אל-מוות, 1899
מאדלין, 1900
פאלנתין, 1901
גזאא' אל-ח'יאנה, 1903
גזאא' אל-אחסאן
שהיד אל-מרואא' ואל-ופאא'
ההימורים והנישואים - מאמר זה התייחס למנהג כבעיה חברתית קשה מאוד, כמחלה קטלנית, בעיה אשר פוגעת בחיי הנישואים והורסת אותם.
קריירה ספרותית > תרגומים

קלב אל-אסד, 1887
אל-פתאת אל-אנגליזיה, מצרפתית, 1895
מבאחת'אל אחלאק, 1922
ספר בחינוך- עשר הרצאות שהעבירה באוניברסיטה המצרית בנושא חינוך ילדים- 1912.
כתב העת פתאת א-שרק, 1906-1939

כתב עת מדעי, ספרותי והיסטורי. כתבה בשביל הנשים וגם בשביל שהגברים יקראו מה הנשים יכולות לכתוב ולייצר. רוב המאמרים שלה פורסמו בפתאת אל שרק, אשר התעסקו בסוגיות שונות הקשורות בנשים בכל העולם הערבי, הדגישה אחדות בקרב מוסלמים ונוצרים, למשך 33 שנה (5).
בנוסף היא עקבה ופרסמה פעילויות עמותות הנשים במצרים, וגם עקבה אחרי השתתפות נשים בכנסים בינלאומיים כמו הודה שעראוי.
הערות שוליים

1 2 3  فتوح، عيسى .أديبات عربيات سِيَرٌ ودراسات،ط1. 1994.
1 2 3  فواز، زينب. الدر المنثور في طبقات ربات الخدور. ط.1. القاهرة: مطبعة بولاق، 1893.
↑  Joseph T. Zeidan, Arab Women Novelists: The Formative Years and Beyond, SUNY Press, 1995, p. 52.
↑  Marilyn Booth, May Her Likes Be Multiplied: Biography and Gender Politics in Egypt, University of California Press, 2001
↑  هاشم، لبيبة. قلب الرّجل. ط.1. سوريا: دار المدى للثقافة والنّشر، 1904.
↑  Joseph T. Zeidan, Arab Women Novelists: The Formative Years and Beyond, SUNY Press, 1995.
↑  هاشم، لبيبة. قلب الرّجل. ط.1. سوريا: دار المدى للثقافة والنّشر، 1904.
↑  Fruma Zacks and Sharon Halevi.. Gendering Culture in Greater Syria: Intellectuals and Ideology in the Late Ottoman Period. New York: I.B. Tauris, 2015.
↑  محمد، فتحية. بلاغة النساء في القرن العشرين. المكتبة المصرية.
| --- | --- |
בקרת זהויות :  NLI: 987009157147705171  LCCN: nr95024827  VIAF: 2406150869797122190004   WorldCat (עם VIAF): 2406150869797122190004
ג'ינה גרוסו

| --- | --- |

 לידה:  18 ביוני 1964 (בת 60) 
 השכלה:  אוניברסיטת קרנגי מלון  קולג' ויליאם ומרי  אוניברסיטת הרווארד  College of Naval Command and Staff 
 השתייכות:  חיל האוויר של ארצות הברית
 תקופת הפעילות:  1981–2019 (כ־38 שנים)
 דרגה:   לוטננט גנרל
 תפקידים בשירות
 מפקדת כנף בסיס האוויר 87 ומפקדת הבסיס המשותף מגוויר-דיקס-לייק-הרסט  ראש תחום מניעה וטיפול בהטרדות מיניות בחיל האוויר  ראש אגף כוח אדם במטה חיל האוויר
 עיטורים
   מדליית השירות העילאי של מחלקת ההגנה  לגיון ההצטיינות (3)
 
ג'ינה מ. גרוסו (באנגלית:  Gina M. Grosso) היא קצינה בדימוס בדרגת לוטננט גנרל, בתפקידה האחרון שירתה כראש אגף כוח אדם במטה חיל האוויר של ארצות הברית. היא האישה הראשונה שכיהנה בתפקיד זה.
ביוגרפיה

גרוסו היא בתם של גרי וקמיל גרוסו. אמה היא אחות במקצועה, ואביה שירת כטייס C-47 במלחמת העולם השנייה והשתחרר בדרגת לוטננט קולונל. נשואה לבריאן אוקונור ששירת כטייס C-17 גלובמאסטר והשתחרר בדרגת קולונל.
היא בעלת תואר ראשון בהצטיינות במתמטיקה שימושית והנדסת תעשייה וניהול מאוניברסיטת קרנגי מלון, בעלת תואר שני במנהל עסקים ממכללת ויליאם ומרי, בוגרת המכללה לפיקוד ומטה של חיל האוויר ובעלת תואר שני בלימודי ביטחון לאומי ואסטרטגיה מהמכללה לפיקוד ומטה של הצי.
התגייסה לחיל האוויר במסגרת תוכנית הכשרת קציני המילואים של החיל. החלה את שירותה כמנתחת מערכות בבסיס נליס שבנבדה ובהמשך שירותה ביצעה תפקידים בתחום כוח האדם בפיקוד הטקטי ובפיקוד הקרב ובמטה חיל האוויר.
בשנים 1999–2001 פיקדה על טייסת התמיכה 51 בבסיס אוסאן שבקוריאה הדרומית. בשנים 2001–2003 שירתה במחלקת ההגנה של ארצות הברית, כעוזרת לענייני כוח אדם וכעוזרת הצבאית של תת-מזכיר מחלקת ההגנה. ביולי 2004 מונתה למפקדת להק האימונים 737, האחראי על הכשרת הטירונים בחיל האוויר. בשנים 2006–2007 שירתה כראש אגף כוח אדם במטה כוחות חיל האוויר בפיקוד האוקיינוס השקט של ארצות הברית. במרץ 2009 מונתה למפקדת כנף בסיס האוויר 87 ומפקדת הבסיס המשותף מגוויר-דיקס-לייק-הרסט בניו ג'רזי. לקראת סיום תפקידה קודמה לדרגת בריגדיר גנרל. בשנים 2011–2014 שירתה כקצינת כוח אדם במחלקת ההגנה. בפברואר 2014 מונתה לראש תחום מניעה וטיפול בהטרדות מיניות בחיל האוויר.
בנובמבר 2015 קודמה לדרגת לוטננט גנרל ומונתה לראש אגף כוח אדם במטה חיל האוויר. היא שירתה בתפקיד עד ספטמבר 2018.
הערות שוליים

1 2 3  Grosso pins on 3rd star to become first female USAF personnel chie, אייר פורס טיימס, 16 בנובמבר 2015
יחסי לוקסמבורג–שווייץ

| יחסי לוקסמבורג–שווייץ |
| --- | --- |
לוקסמבורג: שווייץ


לוקסמבורג: שווייץ
שטח (בקילומטר רבוע)
2,586: 41,277
אוכלוסייה
674,898: 8,933,409
תמ"ג (במיליוני דולרים)
85,755: 884,940
תמ"ג לנפש (בדולרים)
127,064: 99,060
משטר
מונרכיה חוקתית: רפובליקה קונפדרטיבית

יחסי לוקסמבורג–שווייץ הם היחסים הדיפלומטיים הרשמיים שבין הדוכסות הגדולה של לוקסמבורג לבין הקונפדרציה השווייצרית.
היסטוריה > המאה הארבע עשרה עד המאה העשרים (1300–1999)

בשנת 1309 העניק אנרי השביעי, רוזן לוקסמבורג, מעמד מיוחד לשלושת הקנטונים המיוערים: אורי, שוויץ ואובוולדן. ב-1843 נקשרה לוקסמבורג כלכלית לשווייץ כאשר הצטרפה לאיחוד המכסים הגרמני, בו הייתה שווייץ חברה.
בשנת 1929 חתמה שווייץ על אמנה כלכלית עם האיחוד הכלכלי של בלגיה-לוקסמבורג. האיחוד הוקם על ידי בלגיה ולוקסמבורג בשנת 1921. קודם לכן, בנובמבר 1917, כוננו יחסיה הדיפלומטיים הרשמיים של שווייץ עם לוקסמבורג. שווייץ האמינה את שגרירותה בבריסל, בירת בלגיה, על לוקסמבורג עד פתיחת שגרירות במדינה ב-1970.
בשנת 1947 הגיעה שארלוט, הדוכסית הגדולה של לוקסמבורג, לביקור דיפלומטי רם דרג ראשון מסוגו בשווייץ. בשנת 1989 הגיע רנה פלבר, בזמנו שר החוץ של שווייץ לביקור בלוקסמבורג. מאז היחסים בין שתי המדינות הם יחסים חמים ברמת הפוליטיקאים רמי הדרג.
היסטוריה > המאה העשרים ואחת (2000–הווה)

בנובמבר 2017 נחגג בנציגות השווייצרית בלוקסמבורג ובנציגות הלוקסמבורגית בשווייץ יום המאה שנים ליחסים הדיפלומטיים הרשמיים. על פי הלשכה השווייצרית המרכזית לסטטיסטיקה, בסוף אותה השנה חיו בלוקסמבורג 1,226 שווייצרים. ההבדלים התרבותיים בין שתי המדינות הם הבדלים קטנים, שכן, בשתי המדינות מדוברות השפות גרמנית וצרפתית ובשתי המדינות תנאים גאוגרפיים דומים.
במאה העשרים ואחת מתקיימים חילופי סטודנטים רחבים בין שתי המדינות. בין היתר באמצעות התוכנית הממשלתית של הענקת מלגות לתלמידים זרים. הסחר בין שתי המדינות רחב מאוד, ועומד על שווי של מיליארדי פרנקים שווייצרים מדי שנה.
נציגויות דיפלומטיות

לוקסמבורג מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. לוקסמבורג מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בערים: בזל, ציריך, וז'נבה.
שווייץ מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר, בירת המדינה.
חזות מבנה השגרירות הלוקסמבורגית בברן, בירת שווייץ
חזות מבנה השגרירות השווייצרית בלוקסמבורג העיר, בירת לוקסמבורג
ורהלין ג'יימיסון

| --- | --- |

 לידה:  1960 (בת 64 בערך) 
 מדינה:  ארצות הברית 
 כינוי:  דאש
 השתייכות:  חיל האוויר של ארצות הברית
 תקופת הפעילות:  1983–2020 (כ־37 שנים)
 דרגה:   לוטננט גנרל
 תפקידים בשירות
 קצינת המודיעין, מעקב וסיור בפיקוד דרום  קצינת המודיעין של פיקוד הקרב של חיל האוויר  ראש אגף מודיעין, מעקב וסיור במטה חיל האוויר
 עיטורים
  מדליית השירות המצוין של חיל האוויר   מדליית השירות העילאי של מחלקת ההגנה (2)   לגיון ההצטיינות   כוכב הארד
 
ורהלין "דאש" ג'יימיסון (באנגלית: VeraLinn “Dash” Jamieson; נולדה ב-1960) היא קצינה בדימוס בדרגת לוטננט גנרל, שירתה כראש אגף המודיעין, מעקב, סיור ומבצעי סייבר במטה חיל האוויר של ארצות הברית.
ביוגרפיה

ג'יימיסון סיימה ב-1982 תואר ראשון בניהול מאוניברסיטת וירג'יניה המערבית, אותו עשתה במסגרת תוכנית הכשרת קציני המילואים של חיל האוויר. היא החלה קורס טיס אך נשרה ממנו מסיבות בריאותיות.
הוכשרה כקצינת מודיעין, שירתה בבית הספר למערכות נשק של החיל, וכקצינת מודיעין של הטייסת הטקטית 25 המפעילה מטוסי A-10 ת'נדרבולט II בקוריאה הדרומית. שירתה במטה הפיקוד הטקטי של חיל האוויר כראש מדור אזור האוקיינוס השקט-אסיה ובענף ניתוח איומים. ב-1991 מונתה לראש ענף מבצעי מודיעים בכנף הקרב הטקטית 37, המפעילה מטוסי F-117 נייטהוק, והשתתפה במלחמת המפרץ. בשנים 1992–1994 שירתה כקצינת אג"ם במחלקת המודיעין של בית הספר למערכות נשק. לאחר לימודים במכללה לפיקוד ומטה של חיל האוויר שירתה במטות המשולבים בתפקידי מודיעין ושילוב זרועות. בשנים 199–2000 שירתה במטה סוכנות המודיעין של חיל האוויר.
ביוני 2000 מונתה מונתה למפקד טייסת המודיעין האווירי 32 בבסיס רמשטיין שבגרמניה. ביוני 2002 מונתה למפקדת מרכז המבצעיים האווירים של פיקוד אירופה. ביוני 2004 מונתה לעוזרת למפקד פיקוד האוקיינוס השקט של ארצות הברית ובאפריל 2005 מונתה למפקדת מרכז המודיעין המשותף בפרל הארבור שבהוואי. בשנים 2007–2009 שירתה באגף המודיעין במטה חיל האוויר. באוקטובר 2009 מונתה לקצינת המודיעין, מעקב וסיור בפיקוד דרום. בנובמבר 2011 מונתה לסגנית מפקד כוח המשימה 435 המשותף לסוכנויות ארצות הברית שפעל באפגניסטן. בנובמבר 2012 מונתה לעוזרת לראש אגף מודיעין במטה חיל האוויר.
בדצמבר 2013 מונה לקצינת המודיעין של פיקוד הקרב של חיל האוויר, באפריל 2016 מונתה לסגנית מפקד האגף המשותף למודיעין, מעקב וסיור בפיקוד האסטרטגי של ארצות הברית.
בנובמבר 2016 קודמה לדרגת לוטננט גנרל ומונתה לסגנית לענייני מודיעין, מעקב וסיור של ראש מטה חיל האוויר של ארצות הברית. היא כיהנה בתפקיד עד לשנת 2019 כאשר הוחלפה על ידי מרי או'בריאן. במרץ 2019 קיבלה אחריות גם לתחום מבצעי סייבר. היא פרשה משירות הקבע בינואר 2020.
ג'יימיסון בעלת תואר שני באווירונאוטיקה מאוניברסיטת האווירונאוטיקה אמבר-רידל. היא בוגרת המכללה לפיקוד ומטה של חיל האוויר ומכללת המטה של הכוחות המזוינים. בוגרת מכללת המלחמה של חיל האוויר, בוגרת מכללת המלחמה הלאומית. בוגרת קורס בכירים לביטחון לאומי ובינלאומי באוניברסיטת ג'ורג' וושינגטון ותוכנית הבכירים לביטחון לאומי ובינלאומי באוניברסיטת הרווארד.
הערות שוליים

↑  Women Crack Code on Intel, Cyber, Tech Jobs, Despite Growing STEM Shortage, ‏govtechworks.com, ‏29 במרץ 2017
פרויקט שיקום מחצבת נשר

| --- | --- |

התזת אמולסיה ב"חלקת המעוינים" (14 ביוני 1971)
 מידע כללי
 אמן:  יצחק דנציגר, זאב נאווה, יוסף מורין
 תאריך יצירה:  1971
 טכניקה וחומרים:  אמנות אדמה
"פרויקט שיקום מחצבת נשר" הוא מיזם אמנותי-אקולוגי שנערך בשנת 1971 על ידי הפסל יצחק דנציגר, האקולוג זאב נאווה וחוקר הקרקע יוסף מורין לבדיקת שיקום מחצבת  נשר הישנה של מפעל נשר חיפה. המיזם נחשב לאחת מעבודותיו הידועות של דנציגר.